Llyn Perfeddau

Llyn bychan yn ne Gwynedd yw Llyn Perfeddau. Fe'i lleolir ym mynyddoedd y Rhinogau, rhwng Y Llethr a Rhinog Fach, yn ardal Ardudwy, Meirionnydd. Mae'n gorwedd tua 460 metr uwch lefel y môr. Llyn Perfeddau yw prif darddle Afon Cwmnantcol, sy'n llifo ohono i gyfeiriad y gogledd-orllewin. Ymuna ffrwd arall â'r afon ger Bwlch Drws Ardudwy ac wedyn mae'n llifo ar gwrs gorllewinol i lawr Cwm Nantcol ei hun. Tua milltir a hanner i'r gorllewin o'r llyn ceir ffermdy hen Maesygarnedd, cartref John Jones, Maesygarnedd (1597–1660), un o'r gwŷr a arwyddodd warant marwolaeth y brenin Charles I a brawd-yng-nghyfraith i Oliver Cromwell, Arglwydd Amddiffynnwr Lloegr.